CELEX: 42012D0345
Language: lt
Date: 1340150400000
Title: 2012/345/ES: 2012 m. birželio 20 d. Valstybių narių vyriausybių atstovų sprendimas dėl Teisingumo Teismo teisėjų ir generalinių advokatų skyrimo

29.6.2012   
            
            
               LT
            
            
               Europos Sąjungos oficialusis leidinys
            
            
               L 169/60
            
         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2012 m. birželio 20 d.
   dėl Teisingumo Teismo teisėjų ir generalinių advokatų skyrimo
   (2012/345/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   kadangi:
   
               (1)
            
            
               keturiolikos Teisingumo Teismo teisėjų ir keturių generalinių advokatų kadencija baigiasi 2012 m. spalio 6 d. Keturiolika teisėjų ir keturi generaliniai advokatai turi būti paskirti į Teisingumo Teismą laikotarpiui nuo 2012 m. spalio 7 d. iki 2018 m. spalio 6 d.;
            
         
               (2)
            
            
               2012 m. balandžio 25 d. valstybių narių Vyriausybių atstovai Sprendimu 2012/244/ES (1) laikotarpiui nuo 2012 m. spalio 7 d. iki 2018 m. spalio 6 d. paskyrė vienuolika Teisingumo Teismo teisėjų ir tris generalinius advokatus;
            
         
               (3)
            
            
               siekiant užbaigti Teisingumo Teismo teisėjų ir generalinių advokatų dalinį keitimą, valstybių narių Vyriausybių atstovai į likusias pareigybes turėtų paskirti dar tris teisėjus ir vieną generalinį advokatą;
            
         
               (4)
            
            
               valstybių narių Vyriausybės pasiūlė pratęsti Teisingumo Teismo teisėjo Antonio TIZZANO įgaliojimus, paskirti Christopher VAJDA Teisingumo Teismo teisėju bei pratęsti Teisingumo Teismo generalinio advokato Paolo MENGOZZI įgaliojimus. Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl pirmiau nurodytų kandidatų tinkamumo eiti Teisingumo Teismo teisėjų arba generalinių advokatų pareigas;
            
         
               (5)
            
            
               todėl du Teisingumo Teismo teisėjai ir vienas generalinis advokatas turėtų būti paskirti laikotarpiui nuo 2012 m. spalio 7 d. iki 2018 m. spalio 6 d. Likusi neužimta Teisingumo Teismo teisėjo pareigybė bus užimta vėliau,
            
         PRIĖMĖ ŠĮ SPRENDIMĄ:
   1 straipsnis
   1.   Teisingumo Teismo teisėjais laikotarpiui nuo 2012 m. spalio 7 d. iki 2018 m. spalio 6 d. skiriami:
   
                
            
            
               Antonio TIZZANO
            
         
                
            
            
               Christopher VAJDA
            
         2.   Teisingumo Teismo generaliniu advokatu laikotarpiui nuo 2012 m. spalio 7 d. iki 2018 m. spalio 6 d. skiriamas Paolo MENGOZZI.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2012 m. birželio 20 d.
      
         
            Pirmininkas
         
         J. TRANHOLM-MIKKELSEN
      
   
   
      (1)  OL L 121, 2012 5 8, p. 21.